PATVIRTINTA:

Aplinkos projektų valdymo agentūros direktoriaus 2019 m. rugsėjo 12 d. įsakymu Nr. T1-

**VYSTOMOJO BENDRADARBIAVIMO VEIKLOS, FINANSUOJAMOS IŠ KLIMATO KAITOS PROGRAMOS LĖŠŲ, PROJEKTŲ PARAIŠKŲ ESMINIŲ IR NEESMINIŲ TRŪKUMŲ (TECHNINIO POBŪDŽIO KLAIDŲ) SĄRAŠAS**

Esminiai projekto paraiškos trūkumai, dėl kurių projekto paraiškos arba projekto koncepcijos turinys vertinamas nebus:

1. Projekto paraiška pateikta po kvietime nurodyto projektų paraiškų teikimo termino pabaigos;
2. Projekto paraiška pateikta kitu nei kvietime nurodytu būdu;
3. Projekto paraiška parengta kita nei kvietime nurodyta kalba (kalbomis);
4. Pareiškėjas yra netinkamas pagal kvietime nurodytas sąlygas;
5. Projekto paraiška pateikta nepasirašyta;
6. Projekto paraiška pateikta kitokia forma nei nustatyta kvietime;
7. Projekto paraiškos formos laukai užpildyti nesilaikant formoje nustatytų reikalavimų;
8. Kartu su projekto paraiška nepateikti šie dokumentai:
   1. Projekto vykdytojo ir projekto vykdytojo partnerio valstybėje (-ėse) partnerėje (-ėse) bendradarbiavimo sutartis arba projekto vykdytojo partnerio valstybėje (-ėse) partnerėje (-ėse) sutikimas bendradarbiauti, įgyvendinant projektą;
   2. Juridinio asmens (išskyrus biudžetines įstaigas) praėjusių metų metinė finansinė ataskaita arba finansų įstaigos ar draudimo įmonės garantija, laidavimo raštas;
   3. Komerciniai pasiūlymai (kiekvienai projekto sąmatos veiklai);
   4. Projekto vykdytojo, kuris yra PVM mokėtojas, aiškinamasis raštas dėl PVM (ne) susigrąžinimo (*jei taikoma*);
   5. Planuojamas ŠESD sumažinimas, įgyvendinus projektą (Bendras išmetamų ŠESD kiekio sumažinimas per projekto vertinamąjį laikotarpį apskaičiuojamas pagal Klimato kaitos programos lėšų naudojimo tvarkos aprašo, patvirtinto Lietuvos Respublikos aplinkos ministro 2010 m. balandžio 6 d. įsakymu Nr. D1-27 5 „Dėl klimato kaitos programos lėšų naudojimo tvarkos aprašo patvirtinimo“ 2 priede pateiktą išmetamų ŠESD kiekio sumažinimo vertinimo metodiką. Skaičiavimams naudojami besivystančios šalies emisijos taršos faktoriai. Kartu su skaičiavimais turi būti pateikti kuro sąnaudų ir elektros suvartojimo per praeitus metus pagrindžiantys dokumentai patvirtinti projekto vykdytojo partnerio valstybėje (-ėse) partnerėje (-ėse));
9. Projekto paraiškoje nurodytos valstybės partnerės neatitinka kvietime nurodytų valstybių partnerių;
10. Projekto paraiškoje nurodytos bendradarbiavimo sritys neatitinka kvietime nurodytų bendradarbiavimo sričių;
11. Projekto paraiškoje nenurodytas nei vienas partneris valstybėje partnerėje;
12. Prašoma finansuoti suma viršija kvietime nurodytą maksimalią galimą paramos sumą;
13. Neužtikrintas nuosavas indėlis projekte pagal kvietime nurodytus reikalavimus;
14. Projekto paraiškoje nurodyta projekto įgyvendinimo trukmė neatitinka kvietime nurodytos projekto įgyvendinimo trukmės;
15. Kiti panašaus pobūdžio neatitikimai, neatitinkantys imperatyvių kvietime nurodytų reikalavimų.

Neesminių trūkumų sąrašas apie kuriuos projekto administratorius privalo informuoti teikėją, kuris per 5 darbo dienas nuo informacijos apie neesminius trūkumus (techninio pobūdžio klaidas) išsiuntimo gali pateikti patikslintą projekto paraišką arba koncepciją. Tiekėjo, kuris per 10 darbo dienų nuo informacijos apie neesminius trūkumus (techninio pobūdžio klaidas) išsiuntimo nepateiks patikslintos projekto paraiškos arba koncepcijos, projekto paraiškos arba projekto koncepcijos turinys nebus vertinamas:

1. Nepateiktas įgaliojimas pasirašyti projekto paraišką, kai ją pasirašo ne įstaigos vadovas;
2. Nepateiktas projekto vadovo gyvenimo aprašymas;
3. Nepateiktas projekto koordinatoriaus (-ių) valstybėje (-ėse) partnerėje (-ėse) (jeigu toks yra) gyvenimo aprašymas (-ai);
4. Nepateikti projekto ekspertų (jeigu numatyti) gyvenimo aprašymai, nurodant projekto veikloms įgyvendinti reikalingas kompetencijas ir patirtį;
5. Nepateiktos planuojamų veiklų programos (konferencijų, seminarų, kursų, mokymų ir kt. renginių programos, kitų konkrečių veiklų detalizuoti aprašymai) (*jeigu tokie numatyti paraiškoje*);
6. Nepateiktas projekto vykdytojo ir projekto vykdytojo valstybėje partnerėje panašių įgyvendintų projektų sąrašas ir kompetenciją vykdyti teikiamą projektą įrodantys dokumentai;
7. Nepateikti privalomi pateikti projekto paraiškos priedai, neįtakojantys tolimesnio vystomojo bendradarbiavimo projekto paraiškos turinio vertinimo pagal kriterijus, nustatytus Vystomojo bendradarbiavimo veiklos, finansuojamos iš Klimato kaitos programos lėšų, įgyvendinimo tvarkos aprašo 6 priede;
8. Aritmetinės klaidos;
9. Redakcinio pobūdžio klaidos.